|  |
| --- |
| **คู่มือสำหรับประชาชน** |

|  |  |
| --- | --- |
| **งานที่ให้บริการ** | งานทะเบียนพาณิชย์ |
| **หน่วยงานที่รับผิดชอบ** | กองคลัง อบต.แม่ฟ้าหลวง |

|  |
| --- |
| **ขอบเขตการให้บริการ** |

|  |  |
| --- | --- |
| **สถานที่ ช่องทางการให้บริการ** | **ระยะเวลาการให้บริการ** |
| กองคลัง อบต.แม่ฟ้าหลวง | วันจันทร์ ถึง วันศุกร์ ในเวลาราชการ |

|  |
| --- |
| **หลักเกณฑ์ วิธีการ และเงื่อนไขในการยื่นคำขอ** |

รัฐมนตรีว่าการกระทรวงพาณิชย์ได้ออกประกาศตามมาตรา 8 แห่งพระราชบัญญัติ

ทะเบียนพาณิชย์ พ.ศ.2499 ให้ผู้ประกอบพาณิชย์กิจดังต่อไปนี้

1. การทำโรงสีข้าว และการทำโรงเลื่อยที่ใช้เครื่องจักร

2. การขายสินค้าไม่ว่าอย่างใด ๆ อย่างเดียวหรือหลายอย่างก็ตาม คิดรวมทั้งสิ้น ในวันหนึ่งวันใดขายได้เป็นเงินตั้งแต่ 20 บาทขึ้นไป หรือมีสินค้าดังกล่าวไว้เพื่อขายมีค่ารวมทั้งสิ้นเป็นเงินตั้งแต่ 500 บาทขึ้นไป

 3. การเป็นนายหน้าหรือตัวแทนค้าต่างซึ่งทำการเกี่ยวกับสินค้าไม่ว่าอย่างใด ๆ อย่างเดียวหรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ 20 บาทขึ้นไป

 4. การประกอบหัตถกรรมหรือการอุตสาหกรรมไม่ว่าอย่างใด ๆ อย่างเดียวหรือหลายอย่างก็ตาม และขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ 20 บาทขึ้นไป หรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ 500 บาทขึ้นไป (สำหรับผู้ประกอบการอุตสาหกรรม ทำสวนยางซึ่งนำน้ำยางที่กรีดได้จากสวนยางของตนเอง มาทำเป็นยางแผ่น ยางดอก หรือยางรมควันออกขาย ในขณะนี้ได้รับการผ่อนผันจะไม่จดทะเบียนพาณิชย์ ก็ได้)

 5. การขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดยรถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การกู้ยืมเงิน การรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม

 6. การขายหรือให้เช่าแผ่นซีดี แถบบันทึก วีดิทัศน์ แผ่นวีดิทัศน์ ดีวีดี หรือแผ่น วีดิทัศน์ระบบดิจิทัล เฉพาะที่เกี่ยวกับการบันเทิง

 7. การขายอัญมณี หรือเครื่องประดับซึ่งประดับด้วยอัญมณี

 8. การซื้อขายสินค้าหรือบริการ โดยวิธีการ ใช้สื่ออิเล็กทรอนิกส์ ผ่านระบบเครือข่ายอินเทอร์เน็ต

 9. การบริการอินเทอร์เน็ต

 10. การให้เช่าพื้นที่ของเครื่องคอมพิวเตอร์ แม่ข่าย

 11. การบริการเป็นตลาดกลางในการซื้อขายสินค้าหรือบริการ โดยวิธีใช้สื่ออิเล็กทรอนิกส์ผ่านระบบเครือข่ายอินเทอร์เน็ต

12. การผลิต รับจ้างผลิต แผ่นซีดี แถบบันทึก วีดิทัศน์ แผ่นวีดิทัศน์ ดีวีดี หรือแผ่นวีดิทัศน์ระบบดิจิทัล เฉพาะที่เกี่ยวกับการบันเทิง

-2-

13. การให้บริการเครื่องคอมพิวเตอร์เพื่อใช้อินเตอร์เน็ต

 14. การให้บริการฟังเพลงและร้องเพลงโดยคาราโอเกะ

 15. การให้บริการเครื่องเล่นเกมส์

 16. การให้บริการตู้เพลง

 17. โรงงานแปรสภาพ และสลักและการทำหัตถกรรมจากงาช้าง การค้าปลีกการค้าส่งงาช้าง และผลิตภัณฑ์จากงาช้าง

 ในกรณีที่ผู้ประกอบพาณิยชกิจตาม 3.1 – 3.5 เป็นห้างหุ้นส่วนสามัญนิติบุคคลห้างหุ้นส่วนจำกัด บริษัทจำกัดตามประมวลกฎหมายแพ่งและพาณิชย์ หรือบริษัทมหาชนจำกัดตามกฎหมายว่าด้วยบริษัทมหาชนจำกัด ได้รับการยกเว้นไม่ต้องจดทะเบียนพาณิชย์ แต่หากประกอบพาณิชยกิจตาม 3.6 - 3.17 จะไม่ได้รับการยกเว้นและต้องจะทะเบียนพาณิชย์เช่นเดียวกับบุคคลธรรมดา

|  |
| --- |
| **ขั้นตอนและระยะเวลาการให้บริการ** |

|  |  |
| --- | --- |
| **ขั้นตอน** | **หน่วยงานผู้รับผิดชอบ** |
| 1.**ประชาชน** ยื่นคำขอจดทะเบียนพาณิชย์ (การจดทะเบียนพาณิชย์ (ตั้งใหม่) ,การจดทะเบียนแก้ไขเปลี่ยนแปลงรายการทะเบียนพาณิชย์ ,การจดทะเบียนเลิก  | **กองคลัง อบต.แม่ฟ้าหลวง** |
| **2.เจ้าหน้าที่** พิจารณาคำขอจดทะเบียน และเอกสารประกอบ | **กองคลัง อบต.แม่ฟ้าหลวง** |
| 3.**ประชาชน** ชำระเงินค่าธรรมเนียม | **กองคลัง อบต.แม่ฟ้าหลวง** |
| **4.เจ้าหน้าที่**เจ้าหน้าที่การเงินจัดเก็บค่าธรรมเนียม | **กองคลัง อบต.แม่ฟ้าหลวง** |
| 5.**ประชาชน** รับเอกสารใบสำคัญรับเงิน และใบลิขสิทธิ์การค้า | **กองคลัง อบต.แม่ฟ้าหลวง** |
| **6. เจ้าหน้าที่นายทะเบียน**-บันทึกคำขอจดทะเบียน -พิมพ์ใบสำคัญ (ถ้ามี) -พิมพ์ใบลิขสิทธิ์การค้า (ถ้ามี) ลงนามในใบสำคัญ | **กองคลัง อบต.แม่ฟ้าหลวง** |
| 7.**เจ้าหน้าที่นายทะเบียน**-Scan เอกสารใบคำขอ -Attached เอกสารใบคำขอ และเอกสารประกอบ | **กองคลัง อบต.แม่ฟ้าหลวง** |

|  |
| --- |
| **ระยะเวลา** |

ระยะเวลาการให้บริการ : 30 นาที/ราย เนื่องจากต้องตรวจสอบเอกสารความถูกต้องของเอกสาร บันทึกและ Scan เอกสารเข้าในระบบจัดเก็บ และบริการข้อมูลทะเบียนพาณิชย์

-3-

|  |
| --- |
| รายการเอกสารหลักฐานประกอบการยื่นคำขอ |

1. สำเนาบัตรประจำตัวของผู้ประกอบพาณิชยกิจ

2 .สำเนาทะเบียนบ้านของผู้ประกอบพาณิชยกิจ

3. อื่นๆ

|  |
| --- |
| **ค่าธรรมเนียม** |

อัตราค่าธรรมเนียมจดทะเบียนพาณิชย์

-จดทะเบียนพาณิชย์ 50.-บาท/ราย

-จดทะเบียนเปลี่ยนแปลงรายการ 20.-บาท/ครั้ง

-จดทะเบียนเลิกประกอบพาณิชยกิจ 20.-บาท/ราย

-ขอให้ออกใบแทนใบทะเบียนพาณิชย์ 30.-บาท/ฉบับ

-ขอตรวจดูเอกสารเกี่ยวกับทะเบียนพาณิชย์ 20.-บาท/ครั้ง

-ขอให้เจ้าหน้าที่รับรองสำเนาเอกสาร 30.-บาท/ฉบับ

|  |
| --- |
| **การรับเรื่องร้องเรียน** |

ถ้าการบริการไม่เป็นไปตามข้อตกลงที่ระบุไว้ข้างต้น สามารถติดต่อเพื่อร้องเรียนได้ที่ งานสารณสุข สำนักปลัดอบต.แม่ฟ้าหลวง หมายเลขโทรศัพท์ 053-767467 ตู้ ปณ 9 ไปรษณีย์แม่คำ ตู้รับเรื่องร้องเรียน ร้องทุกข์ประจำหมู่บ้าน

|  |
| --- |
| ตัวอย่างแบบฟอร์ม |

รูปแบบเป็นไปตามที่องค์การบริหารส่วนตำบลแม่ฟ้าหลวงกำหนด